Adlis Iqedsen ihdeṛ-ed ɣef imasiḥiyen i geţţuwekklen ɣef kra n lecɣal di tejmaet: ibder-ed “ieessasen” akk-d iqeddacen ‘imeawnen.’ (Ifilibiyen 1:1) Di mkul tajmaet, neţţaf kra seg-sen. Acu i xeddmen iqeddacen imeawnen ɣef ddemma-nneɣ?
Ţeawanen lecyux. Iqeddacen imeawnen, ama meqqrit ama meẓẓiyit, ṭṭfen di Yahwa, d wid iɣef yella leţkal yerna ţwennieen lecɣal-nsen. Lehhun-d d kra n lecɣal yesean azal yeenan lmeḥwiǧat n tejmaet. Xeddmen daɣen ayen iwulmen bac aţ-ţeddu s nniḍam. Annect-a yeţţak tagniţ i lecyux akken a d-lhin d ccɣel i sen-iţţunefken, yeeni ad ksen tajmaet w’a ţ-sselmden.
Xeddmen lecɣal iṣelḥen. Kra n iqeddacen imeawnen ţţuwekklen bac ad steṛḥiben s wid i d-iţţasen ɣer inejmueen. Wiyaḍ lehhun-d d dduzan n ṣṣut neɣ d leḥsabat yeenan tukciwin n tejmaet, neɣ ţferriqen tizmamin akk-d imeḍqan n uberreḥ i ieeggalen n tejmaet. Ţţaken afus n lemeawna bac ad ssizdgen Tazeqqa n Tgelda. Tikwal, ṭṭalaben-asen lecyux ad bedden ɣer imasiḥiyen i gmeqqren di leemeṛ. Akken bɣun ilin lecɣal i sen-iţţunefken i iqeddacen imeawnen, xeddmen-ten seg wul. Γef wayagi i ten-ţqadaren ieeggalen meṛṛa n tejmaet.—1 Timutawus 3:13.
D lemtul n leali. Iqeddacen imeawnen ţwaxtaṛen imi sean ṣṣifat yelhan i glezmen i umasiḥi. Lxeṭbat i d-ţţaken deg inejmueen sseǧhadent liman-nneɣ. Imi i ɣ-llan d lemtul n leali deg uberreḥ, ţeawanen-aɣ a neseu leḥṛaṛa. Afus n lemeawna i ţţaken i lecyux iţţawi-d lfeṛḥ ţ-ţdukli. (Ifasusiyen 4:16) M’ara ieeddi lweqt, zemren ad kesben ṣṣifat ilezmen bac ad uɣalen d lecyux.
Acu-tent ṣṣifat i glaq ad seun iqeddacen imeawnen?
kab_Latn kab_Latn kab_Latn kab_Latn kab_Latn